laion/Wikipedia-Exotic huggingface dataset:
ভিগো মর্টনসন

ভিগো পিটার মর্টনসন জুনিয়র (ইংরেজি: Viggo Peter Mortensen Jr., /ˈviːɡoʊ ˈmɔːrtənsən/; জন্ম: ২০ অক্টোবর ১৯৫৮) হলেন একজন মার্কিন অভিনেতা, লেখক, আলোকচিত্রী, কবি ও চিত্রশিল্পী। ডেনীয় পিতা ও মার্কিন মাতার ঘরে জন্মগ্রহণকারী মর্টনসনের শৈশব কাটে ভেনেজুয়েলা ও আর্জেন্টিনায়। অভিনয় জীবনে তিনি একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেছেন এবং তিনটি একাডেমি পুরস্কার, তিনটি বাফটা পুরস্কার ও চারটি গোল্ডেন গ্লোব পুরস্কারের মনোনয়ন লাভ করেছেন। মর্টনসন ২০০০-এর দশকের শুরুতে মহাকাব্যিক চলচ্চিত্র ত্রয়ী দ্য লর্ড অব দ্য রিংস-এ অ্যারাগর্ন চরিত্রে অভিনয় করে আন্তর্জাতিক অঙ্গনে পরিচিতি অর্জন করেন। তিনি ডেভিড ক্রোনেনবার্গের অপরাধমূলক থ্রিলারধর্মী আ হিস্টরি অব ভায়োলেন্স (২০০৫) ও ইস্টার্ন প্রমিজেস (২০০৭)-এ অভিনয় করে সমাদৃত হন, এবং দ্বিতীয় চলচ্চিত্রটির জন্য শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ক্রোনেনবার্গের পরিচালনায় তার তৃতীয় চলচ্চিত্র আ ডেঞ্জারাস মেথড (২০১১)-এ অভিনয় করে তিনি সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ক্যাপ্টেন ফ্যান্ট্যাস্টিক (২০১৬) ও গ্রিন বুক (২০১৮) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন। স্টোন, অ্যান্ড্রু; বেইন, ক্যারোলিন; বুথ, মাইকেল; পারনেল, ফ্র্যান (২০০৮)। "Cinema"। Lonely Planet Denmark। লোনলি প্ল্যানেট। পৃষ্ঠা ৪৬। আইএসবিএন 978-1-741-04669-4। Although [Mortensen] was born in New York and has lived outside of Denmark for most of his life, he retains Danish citizenship.  লি, শার্লি (২২ জানুয়ারি ২০১৯)। "Oscar nominee Viggo Mortensen was 'worried about doing a caricature' in 'Green Book'"। এন্টারটেইনমেন্ট উয়িকলি (ইংরেজি ভাষায়)। সংগ্রহের তারিখ ২০ মার্চ ২০১৯।  উইকিমিডিয়া কমন্সে ভিগো মর্টনসন সংক্রান্ত মিডিয়া রয়েছে। ইন্টারনেট মুভি ডেটাবেজে ভিগো মর্টনসন  (ইংরেজি) বক্স অফিস মোজোতে ভিগো মর্টনসন (ইংরেজি) রটেন টম্যাটোসে ভিগো মর্টনসন (ইংরেজি)
মিরপুর মুক্তকরণ যুদ্ধ

মিরপুর মুক্তকরণ যুদ্ধ হল ১৯৭২ সালের ৩০ ও ৩১ জানুয়ারি মিরপুরকে পাকহানাদার মুক্ত করার জন্য সংগঠিত যুদ্ধ। মিরপুর ছিল মুক্তিযুদ্ধের শেষ রণক্ষেত্র। এই যুদ্ধের মাধ্যমে ৩১ জানুয়ারি ঢাকার মিরপুর এলাকা মুক্ত হয়। ১৯৭২ সালের ২৭ জানুয়ারি মেজর হায়দারসহ মুক্তিযোদ্ধারা মিরপুরে প্রবেশ করে। ৩০ তারিখ ছিল অস্ত্র জমা দেওয়ার শেষ তারিখ, তাই মিরপুরকে শত্রুমুক্ত করতে ৩০ জানুয়ারি বাংলাদেশ সশস্ত্র বাহিনী মিরপুর ঘিরে রাখে এবং "মিরপুরকে মুক্ত করার প্রস্তুতি" শুরু করে। এই দিন, বাঙালি চলচ্চিত্র নির্মাতা জহির রায়হান তার নিখোঁজ ভাই শহীদুল্লাহ কাইসারকে খুঁজতে মিরপুর এলাকা যান। শহীদুল্লাহ কায়সারকে আল-বদরের সদস্যরা বাংলাদেশের স্বাধীনতা যুদ্ধের সময় অপহরণ করেছিল। জহির রায়হান ভাইয়ের সন্ধানে মীরপুরে যান এবং সেখান থেকে আর ফিরে আসেন নি। ৩১ তারিখ ছিল অবাঙালিদের অস্ত্র জমা দেওয়ার শেষ তারিখ। তাই সৈন্যরা অস্ত্রের জন্য মিরপুর ও মোহাম্মদপুর থানায় অনুসন্ধান শুরু করে এবং এ অঞ্চলে কারফিউ আরোপ করা হয়। এক পর্যায়ে মোহাম্মদপুর ও মিরপুরে অবস্থানরত বিহারি ও বাংলাদেশ সশস্ত্র বাহিনীর মধ্যে গুলিবর্ষণ ঘটে। এতে জিয়াউল হক লোদী, লে. সেলিমসহ ৪১ জন সামরিক বাহিনীর সদস্য, শতাধিক পুলিশ এবং মুক্তিযোদ্ধা শহীদ হন। ৩১ জানুয়ারি সকালে রাজধানীর ঢাকার মিরপুর এলাকা মুক্ত হয়। প্রতিবছর ৩১ জানুয়ারিকে মিরপুর মুক্ত দিবস হিসেবে পালন করা হয়। "মিরপুর মুক্ত দিবস আজ"। www.prothom-alo.com। ৩১ জানুয়ারি ২০১২। ২০১৯-০৩-২০ তারিখে মূল থেকে আর্কাইভ করা। সংগ্রহের তারিখ ২০১৯-০৩-২০।  "মিরপুর মুক্ত দিবস স্মরণ, জল্লাদখানা পরিদর্শন এবং …"। কালের কণ্ঠ। ৩১ জানুয়ারি ২০১৯। সংগ্রহের তারিখ ২০ মার্চ ২০১৯।  "When Mirpur stood liberated"। দ্য ডেইলি স্টার (ইংরেজি ভাষায়)। ৩১ জানুয়ারি ২০১১। সংগ্রহের তারিখ ২০ মার্চ ২০১৯।
এএফপি (বার্তা সংস্থা)

এজেন্সি ফ্রান্স-প্রেস (এএফপি), পৃথিবীর প্রাচীনতম সংবাদ বা বার্তা সংস্থা হিসেবে ইতিহাসে ঠাঁই করে নিয়েছে ফ্রান্স তথা বিশ্বের অন্যতম খ্যাতনামা সংবাদ প্রদানকারী প্রতিষ্ঠান এজেন্সী ফ্রান্স-প্রেস। তবে প্রতিষ্ঠানটি সর্বসমক্ষে এএফপি হিসেবেই সর্বাধিক পরিচিত হয়ে আছে। ১৮৩৫ সালে প্যারিসের বিখ্যাত অনুবাদক ও বিজ্ঞাপন প্রতিনিধি চার্লস-লুইস হাভাসের গঠিত এজেন্সী হাভাসের মাধ্যমে প্রতিষ্ঠিত হয়। তিনি এএফপি'র প্রতিষ্ঠাতা হিসেবে পরিচিত। এজেন্সী হাভাস হচ্ছে ফ্রান্সের ২য় বৃহত্তম বিজ্ঞাপনী প্রচারণা সংস্থা। চার্লস-লুইস হাভাসের অধীনে কর্মরত ছিলেন পল জুলিয়াস রয়টার এবং বার্নহার্ড ওল্ফ। পরবর্তীকালে তাঁরা লন্ডন এবং বার্লিনে নতুন একটি সংবাদ সংস্থা গড়েছিলেন। সংস্থাটির পাঁচটি আঞ্চলিক অফিস রয়েছে হংকং, নিকোশিয়া, ওয়াশিংটন ডিসি, প্যারিস ও লাতিন আমেরিকায়। পৃথিবীর ১৫১টি দেশের ২০১ টি স্থানে এই সংবাদ সংস্থার অফিস রয়েছে। সংস্থাটি ছয়টি ভাষায় তথ্য সরবরাহ করে থাকে। ইংরেজী, ফ্রেঞ্চ, জার্মান, স্পেনিশ, পর্তুগীজ, আরবি ভাষায় ছবি, সংবাদ, ভিডিওসহ বিভিন্ন তথ্য সরবরাহ করে থাকেন একটি ভিন্ন জাতীয়তার প্রায় এক হাজার ৭শ সাংবাদিক। ১৫ সদস্যদের বোর্ড দ্বারাই এটি পরিচালিত হয়। Toal, Gerard (২০১৪)। Thrift, Nigel; Tickell, Adam; Woolgar, Steve; Rupp, William H., সম্পাদকগণ। Globalization in Practice। Oxford: Oxford University Press। পৃষ্ঠা 199। আইএসবিএন 978-0199212620। উদ্ধৃতি টেমপ্লেট ইংরেজি প্যারামিটার ব্যবহার করেছে (link) James F. Broderick; Darren W. Miller (২০০৭)। Consider the Source: A Critical Guide to 100 Prominent News and Information Sites on the Web। Information Today, Inc.। পৃষ্ঠা 1। আইএসবিএন 978-0-910965-77-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিলি ওয়াইল্ডার

বিলি ওয়াইল্ডার (ইংরেজি ভাষায়: Billy Wilder) (২২শে জুন, ১৯০৬ - ২৭শে মার্চ, ২০০২) অস্ট্রিয়ায় জন্মগ্রহণকারী ইহুদি মার্কিন সাংবাদিক, চিত্রনাট্যকার এবং একাডেমি পুরস্কার বিজয়ী চলচ্চিত্র পরিচালক ও প্রযোজক। প্রায় ৫০ থেকে ৬০ বছর তিনি চলচ্চিত্র জগতের সাথে যুক্ত ছিলেন। তাকে হলিউড স্বর্ণযুগের অন্যতম প্রভাবশালী ও কৃতী চলচ্চিত্র নির্মাতা হিসেবে অভিহিত করা হয়। ওয়াইল্ডারের অনেক ছবিই দর্শক ও সমালোচকদের কাছে বিপুল প্রশংসিত হয়েছে। সামুয়েল ভিল্ডার ১৯০৬ সালের ২২শে জুন সুচা বেস্কিদৎজকায় এক অস্ট্রিয় ইহুদি পরিবারে জন্মগ্রহণ করেন। তার পিতা মাক্স ভিল্ডার এবং মাতা ইউজেনিয়া (বিবাহপূর্ব ডিটলার)। তার মায়ের দেওয়া তার ডাকনাম ছিল "বিলি"। তার এক বড় ভাই ছিল, তার নাম উইলিয়াম লি ওয়াইল্ডার (১৯০৪-১৯৮২)। তিনিও একজন চিত্রনাট্যকার, চলচ্চিত্র প্রযোজক ও পরিচালক ছিলেন। তার পিতামাতার সুচা রেল স্টেশনে একটি কেকের দোকান ছিল। তারা বিলিকে তাদের এই পারবারিক ব্যবসায়ে যোগ দেওয়ার জন্য পীড়াপীড়ি করেন। ইতোমধ্যে তারা সপরিবারে ভিয়েনা চলে যায়। বিলি সেখানে একটি বিদ্যালয়ে পড়াশোনা করেন। পরবর্তী কালে ভিয়েনা বিশ্ববিদ্যালয়ে পড়াশোনার পরিবর্তে তিনি সাংবাদিকতা শুরু করেন। ১৯২৬ সালে জ্যাজ সঙ্গীতদলের প্রধান পল হোয়াইটম্যান ভিয়েনা সফরে যান। হোয়াইটম্যানের সঙ্গীতদলের ভক্ত ওয়াইল্ডার তার সাথে সাক্ষাৎ করেন এবং তার সাক্ষাৎকার নেন। হোয়াইটম্যান তরুণ ওয়াইল্ডারকে বেশ পছন্দ করেন এবং তাকে বার্লিনে এক সঙ্গীত সফরে নিয়ে যান। সেখানে ওয়াইল্ডার বিনোদন জগতের আরও অনেকের সাথে পরিচিত হন। লেখক হিসেবে সফলতা লাভের পূর্বে তিনি বার্লিনে ট্যাক্সি নৃত্যশিল্পী হিসেবেও কাজ করেছেন। "הם היו כל-כך יהודים, הם היו כל-כך אמריקנים"। גלובס। এপ্রিল ৪, ২০০২।  "Billy Wilder Biography"। বায়োগ্রাফি (ইংরেজি ভাষায়)। ২০১৫। মে ৯, ২০১৫ তারিখে মূল থেকে আর্কাইভ করা। সংগ্রহের তারিখ ২৫ মে ২০২০।  হারমেৎজ, আলজিন (মার্চ ২৯, ২০০২)। "Billy Wilder, Master of Caustic Films, Dies at 95"। দ্য নিউ ইয়র্ক টাইমস (ইংরেজি ভাষায়)। আইএসএসএন 0362-4331। সংগ্রহের তারিখ ২৫ মে ২০২০।  Philips, Alastair. City of Darkness, City of Light: Emigre Filmmakers in Paris, 1929–1939. Amsterdam University Press, 2004. p. 190. Silvester, Christopher. The Grove Book of Hollywood. Grove Press, 2002. p. 311 উইকিমিডিয়া কমন্সে বিলি ওয়াইল্ডার সংক্রান্ত মিডিয়া রয়েছে। উইকিউক্তিতে বিলি ওয়াইল্ডার সম্পর্কিত উক্তির সংকলন রয়েছে। এনসাইক্লোপিডিয়া ব্রিটানিকায় বিলি ওয়াইল্ডার ইন্টারনেট ব্রডওয়ে ডেটাবেজে বিলি ওয়াইল্ডার (ইংরেজি) ইন্টারনেট মুভি ডেটাবেজে বিলি ওয়াইল্ডার (ইংরেজি) টার্নার ক্লাসিক মুভিজ ডেটাবেজে বিলি ওয়াইল্ডার (ইংরেজি) Ficha en Noche de Cine.(স্প্যানিশ) Billy Wilder — সেন্সেস অফ সিনেমা ডট কম Billy Wilder - The German-Hollywood Connection Film Noir and Billy Wilder American Master - Billy Wilder Wilder Bibliography (via UC Berkeley) Billy Wilder Fanlisting Billy Wilder Tribute at NPR
ফুটকড়াই

ফুটকড়াই ছোলা ও চিনি সহযোগে তৈরি একটি মিষ্টি জাতীয় খাবার। মুখরোচক এই খাদ্যটি দোল পূর্ণিমার আগের দিন ন্যাড়া পুড়ানোর পর ও দোল উৎসবের প্রসাদ হিসাবে খাওয়া হয়। বাংলার এই প্রাচীন ঐতিহ্য বর্তমানে আধুনিকতার ছোঁয়ায় কিছুটা জনপ্রিয়তা হারিয়েছে। শ্রীকৃষ্ণের দোলযাত্রা ও চৈতন্যদেবের আবির্ভাব উপলক্ষ্যে বিভিন্ন মঠ মন্দিরে বৈষ্ণব ধর্মাবলম্বীরা এই দিনটি উৎযাপন করেন। এই উৎসবের প্রসাদ হিসাবে নানা ধরনের মিষ্টি জাতীয় খাবার প্রস্তুত করা হয় এবং তা জনগণের মধ্যে বিতরণ করা হয়। বিভিন্ন মিষ্টির মধ্যে মঠ, ফুট কড়াই, মুড়কি বিশেষ উল্লেখযোগ্য। ফুটকড়াই প্রসাদ হিসাবে ছাড়াও ন্যাড়া পুড়ার সময় নিভে যাওয়া আগুনে দেওয়ার রীতি আছে। কলকাতার বউবাজারে নীলমণি দের ঠাকুরবাড়িতে পূর্ণিমার দিন মহাসমারোহে চাঁচড় পোড়ানো হয় এবং পরেরদিন দোল উদ্‌যাপন করা হয়। উভয় উৎসবেই পূজার পাশাপাশি ভোগের আয়োজন করা হয়। ভোগ হিসাবে লুচি-তরকারি, ঘিপোয়া, ফুটকড়াই, মঠ, কদমা তিলেখাজা ইত্যাদির আয়োজন করা হয়। এছাড়া মহেন্দ্রনাথ দত্তের লেখা থেকে পাওয়া যায়, বর্তমানে কিছু কিছু পরিবারে পুজোতে ও মন্দিরে পুজোতে ভোগের সামগ্রী হিসাবে ঐতিহ্যবাহী নানা মিষ্টান্ন দেওয়া হয়। মঠ গোলাপি, হলুদ, সাদা মূলত এই ৩ রঙের হয়। এগুলি দেখতে চিনির তৈরি অনেকটা টাওয়ারের মত দেখতে শক্ত মিষ্টি। আগে চুটিয়ে রঙ খেলার ফাঁকে ফাঁকে চলত মঠ খাওয়ার চল ছিল। একই সাথে ফুটকড়াই খাওয়া হতো। কালচে ভাজা মটরের ওপর চিনির আস্তরণ। মুখে দিয়ে চিবালে কড়মড় করে আওয়াজ হত। বর্তমানে রং খেলার সাথে সাথে খাওয়ার চল না থাকলেও দেবতার প্রসাদ হিসাবে কোনওক্রমে বেঁচে আছে। যদিও তাও অনেক পরিবার থেকেই এই ঐতিহ্যবাহী খাবারটি হারিয়ে গেছে। খুবই সহজ ও সাধারণ ভাবে ফুটকড়াই তৈরি করা হয়। ছোলা ভেজে তারউপর চিনির আস্তরণ দিয়ে ফুটকড়াই তৈরি হয়। খানিক মচমচে ধরনের হয়। খাবার সময় মচমচে আওয়াজ হয়। The Agricultural Journal Of India (1916) Vol.11, Pt.2। ১৯১৬।  "rediff.com:Holi Hai!"। www.rediff.com। সংগ্রহের তারিখ ২০১৯-০৩-২১।  "'দোল'-ইও কার্যকলাপের ধারা -অনির্বাণ ভট্টাচার্য | Ekabinsha - Media/News/Publishing" (ইংরেজি ভাষায়)। ২০১৯-০৩-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৩-২১।  Ghosh, Amrita (২০১৮-০৩-০৪)। "Pancham Dol at Bally Rash Bari"। Kolkata Wire (ইংরেজি ভাষায়)। ২০১৯-০৩-২১ তারিখে মূল থেকে আর্কাইভ করা। সংগ্রহের তারিখ ২০১৯-০৩-২১।  "আনন্দবাজার পত্রিকা - কল-eকাতা"। archives.anandabazar.com। সংগ্রহের তারিখ ২০১৯-০৩-২১।  Desk, Magazine। "Wrong রঙ দিও না যেন | Kolkata24x7 Magazine" (ইংরেজি ভাষায়)। ২০১৯-০৩-২১ তারিখে মূল থেকে আর্কাইভ করা। সংগ্রহের তারিখ ২০১৯-০৩-২১।  মুখার্জী, নেত্রা (২২ মার্চ ২০১৯)। "বাঙ্গালির দোলে হারিয়ে যাচ্ছে মঠ, ফুটকড়াই, কদমা"। দৈনিক স্টেটসম্যান। কলকাতা: দ্য স্টেটসম্যান লিমিটেড। সংগ্রহের তারিখ ৯ মার্চ ২০২০।  terrance (২০১৮-০৩-০১T১৫:০০:০২+০০:০০)। "দোল হল কিন্তু পুড়ল না ন্যাড়া"। Incepnow। ২০১৯-০৩-২১ তারিখে মূল থেকে আর্কাইভ করা। সংগ্রহের তারিখ 2019-03-21।  এখানে তারিখের মান পরীক্ষা করুন: |তারিখ= (সাহায্য) বসুমল্লিক, ঐষিকী (২০১৬-০৩-২৩)। "Festival of Colours, Celebration of Spring & Passion of Love"। BanglaLive (ইংরেজি ভাষায়)। ২০১৬-০৩-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৩-২১।  "এ ২টি ছাড়া দোলের আনন্দ ছিল ফিকে"। নীলকণ্ঠ.in (ইংরেজি ভাষায়)। ২০১৯-০৩-২১। সংগ্রহের তারিখ ২০১৯-০৩-২১।  [bartamanpatrika.com/detailNews.php?cID=32&nID=98246&nPID=20180425 "লাগল যে দোল"] |ইউআরএল= এর মান পরীক্ষা করুন (সাহায্য)। বর্তমান পত্রিকা।
শুভদা গোগাটে

শুভদা গোগাটে (জন্ম: ২ সেপ্টেম্বর ১৯৪৩) মহারাষ্ট্রের একজন মারাঠি লেখিকা। মারাঠি সাহিত্যে তার অবদান অপরিসীম। শুভদা গোগাটে ১৯৪৩ সালের সেপ্টেম্বর মাসের ২ তারিখে নাশিকে জন্মগ্রহণ করেন। তার পিতার নাম দিনকর দামোদর রানাদে এবং তার মাতার নাম সরোজিনী দিনকর রানাদে। তিনি ছিলেন দিনকর-সরোজিনী দম্পতির দ্বিতীয় কন্যা। জন্মের পর তার নাম 'পুষ্পা রানাদে' রাখা হয়েছিল। তিনি কোনোদিন ভাবেন নি যে, তিনি একজন লেখিকা হবেন। কিন্তু, ছোটবেলা থেকেই লেখালেখির সাথে যুক্ত ছিলেন তিনি। ছোটবেলায় তিনি কিছু ছোটগল্প লিখেছিলেন। তিনি মারাঠি এবং ইংরেজি ভাষার বই সাময়িকী ও বিজ্ঞপ্তি পড়তে ভালবাসতেন। তার বাবা তার মতই আগ্রহী পাঠক ছিলেন। তিনি এই গুণটি তার বাবার কাছ থেকে পেয়েছিলেন। শুভদা ১৯৬২ সালে রসায়নে বিএসসি পাস করেন এবং বেশ কিছু বছর একটি স্কুলে শিক্ষকতা করেন। ১৯৬৬ সালে তিনি শারদ গোগাটের সাথে বিবাহবন্ধনে আবদ্ধ হন, যিনি ছিলেন একজন বই বিক্রেতা এবং প্রকাশক। তিনি তার স্বামীর কাজে উৎসাহ পেতেন এবং স্বামীকে সহায়তা করতেন। ১৯৮১-৮২ সালে তিনি লেখালেখি আরম্ভ করেন। তার প্রথম উপন্যাস যন্ত্রযানী ১৯৮৩ সালে প্রকাশিত হয়। তার উপন্যাসটি মাসিক সাময়িকী নাভাল-এ দুই খণ্ডে প্রকাশিত হয়। এরপর এটি বই আকারে বাজারে আসে। বইটির জন্য তিনি রাজ্য সরকার কর্তৃক পুরস্কারে ভূষিত হন। তার প্রথম বইটি ছিল একটি বৈজ্ঞানিক কল্পকাহিনি। প্রথম বই লেখার পর তিনি খান্ডালচ্য ঘাটাসাঠি উপন্যাসটি লিখেন। এই বইটি ছিল একটি ঐতিহাসিক উপন্যাস। বইটি ভারতের প্রথম রেলপথ নির্মাণের কাহিনি অবলম্বনে লেখা। বইটি লেখার জন্য লেখিকা অনেক গবেষণা করতে হয়। বইটি প্রকাশিত হয় ১৯৯২ সালে। বইটি মারাঠি সাহিত্য পরিষদ থেকে 'সেরা উপন্যাস' এর পুরস্কার জিতে। এছাড়াও বইটি তাকে এনে দেয় 'মৃন্ময়ী পুরস্কার'। তিনি পুরস্কারটি গ্রহণ করেছিলেন প্রখ্যাত মারাঠি লেখক জি.এন.দান্দেকারের কাছ থেকে। বিষয়টি তার মত নবীন লেখকের জন্য খুবই গৌরবজনক বিষয় ছিল। ন্যাশনাল বুক ট্রাস্ট অব ইন্ডিয়া বিভিন্ন ভারতীয় ভাষায় লেখা সেরা বৈজ্ঞানিক কল্পকাহিনিগুলোর ইংরেজি অনুবাদ করে। ইংরেজিতে অনূদিত গল্পগুলো নিয়ে ইট হ্যাপেন্ড টুমরো নামের একটি বই বের করে। বইটিতে মোট ১৯টি গল্প আছে। বইটিতে শুভদা গোগাটের লেখা বার্থরাইট গল্পটি স্থান পায়। যন্ত্রযানী (উপন্যাস) মার্জিনালস (ছোটগল্প সংকলন) ভাসুদেভে নেলা ক্রুশনা (ছোটগল্প সংকলন) আসমানি (ছোটগল্প সংকলন) খান্ডালচ্য ঘাটাসাঠি সন্ধ্যা বাদলতানা ঘর (ছোটগল্প সংকলন) হৃদয় বিকার নিবারণ নির্ময় যশসাথী ধ্যান https://www.goodreads.com/book/show/33545231-asmani https://www.goodreads.com/book/show/41456862-khandalyachya-ghatasathi https://www.goodreads.com/author/show/16222145.Shubhada_Gogate https://www.goodreads.com/book/show/42643105-hridayvikar-nivaran
অস্ট্রিয়া-হাঙ্গেরি

অস্ট্রো-হাঙ্গেরীয় সম্রাজ্য (অস্ট্রিয়া-হাঙ্গেরি নামেও পরিচিত) বলতে একটি দ্বৈত রাজত্ব বা দ্বৈত রাষ্ট্রকে বোঝায়। ১৮৬৭ থেকে ১৯১৮ সাথ তথা প্রথম বিশ্বযুদ্ধের সমাপ্তি পর্যন্ত মধ্য ইউরোপে একটি সম্মিলিত রাজত্ব হিসেবে এই দ্বৈত রাষ্ট্রের অস্তিত্ব ছিল। ১৮০৪ থেকে ১৮৬৭ পর্যন্ত কেবল অস্ট্রীয় সম্রাজ্য নামে একটি রাজত্ব ছিল। ১৮৬৭ সালে সেখানকার ক্ষমতাসীন হাসবুর্গ রাজবংশ এবং হাঙ্গেরীয় নেতৃত্বের মধ্যে একটি সমঝোতা হয়। এই সমঝোতার ফলেই "অস্ট্রো-হাঙ্গেরীয় সম্রাজ্যের" আবির্ভাব ঘটে। সম্মিলিত রাষ্ট্রটি বিপুল শক্তির অধিকারী ছিল। কিন্তু একই সাথে সে অঞ্চলে জাতীয় চেতনা বৃদ্ধি পেতে থাকে। একসময় দেখা যায় সাম্রাজ্যের মধ্যকার ১১টি পৃথক পৃথক জাতিগোষ্ঠীর পৃথক পৃথক ক্ষমতা দ্বারা কেন্দ্রীয় নেতৃত্বে বিতর্কের সৃষ্টি হচ্ছে। এই পুরো সময় জুড়ে হাসবুর্গ রাজবংশ অস্ট্রীয় সাম্রাজ্য এবং হাঙ্গেরীয় সাম্রাজ্যের নেতৃত্বে আসীন ছিল। তারা আত্ম-নিয়ণ্ত্রিত সরকার ব্যবস্থার সুবিধা ভোগ করত এবং যুগ্ম বিষয়াদিতে হস্তক্ষেপের অধিকার রাখত। মূলত পররাষ্ট্র ও প্রতিরক্ষা নীতিতে তাদের কর্তৃত্ব ছিল। এই বিশাল রাজতন্ত্রের পুর্ণ নাম হিসেবে তারা বেছে নিয়েছিল, "The Kingdoms and Lands Represented in the Imperial Council and the Lands of the Crown of St. Stephen"। এই দ্বৈত রাষ্ট্রের রাজধানী ছিল ভিয়েনা। ভৌগলিকভাবে অস্ট্র-হাঙ্গেরীয় সাম্রাজ্য ছিল ইউরোপের দ্বিতীয় বৃহত্তম রাষ্ট্র। প্রথম ছিল রুশ সাম্রাজ্য। এছাড়া জনসংখ্যার দিক দিয়ে এই রাষ্ট্র ছিল তৃতীয়, রুশ ও জার্মান সম্রাজ্যের পরেই। বর্তমানে এই সমগ্র অঞ্চলের মোট জনসংখ্যা প্রায় ৬৯ মিলিয়ন। অস্ট্রো-হাঙ্গেরীয় সাম্রাজ্য বেশ কিছু ভাষা সরকারিভাবে স্বীকৃত ছিল। এই ভাষাগুলোতে সাম্রাজ্যের নামগুলো ছিল এরকম: জার্মান: Österreich-Ungarn হাঙ্গেরীয়: Osztrák–Magyar Monarchia Czech: Rakousko-Uhersko ইতালীয়: Austria-Ungheria লিথুয়ানীয়: Austro-Vengrija পোলীয়: Austro-Węgry রুমানীয়: Austro-Ungaria স্লোভাক: Rakúsko-Uhorsko স্লোভেনীয়: Avstro-Ogrska ক্রোয়েশীয়: Austro-Ugarska সার্বীয়: Austro-Ugarska/Aустро-Угарска ইউক্রেনীয়: Австро-Угорщина Rusyn: Австро-Магярщина Fisher, Gilman. The Essentials of Geography for School Year 1888–1889, p. 47. New England Publishing Company (Boston), 1888. Retrieved 20 August 2014. McCarthy, Justin (১৮৮০)। A History of Our Own Times, from 1880 to the Diamond Jubilee। New York, United States of America: Harper & Brothers, Publishers। পৃষ্ঠা 475–476।  Dallin, David (নভেম্বর ২০০৬)। The Rise of Russia in Asia। আইএসবিএন 9781406729191।  উইকিমিডিয়া কমন্সে অস্ট্রিয়া-হাঙ্গেরি সংক্রান্ত মিডিয়া রয়েছে। The Austro-Hungarian Military Heraldry of the Astro-Hungarian Empire Austria–Hungary - extensive list of heads of state, ministers, and ambassadors History of Austro-Hungarian currency Austria-Hungary, Dual Monarchy The Austro-Hungarian Army in the Italian Dolomites (in italian)
বীরপাড়া, আলিপুরদুয়ার

বীরপাড়া আলিপুরদুয়ার জেলার ডুয়ার্স অঞ্চলের একটি অর্থনৈতিকভাবে উল্লেখযোগ্য শহর৷ এটি চা-বাগানগুলির অন্যতম প্রধান বিপণন ও রপ্তানি কেন্দ্র৷ বীরপাড়া মাদারীহাট ব্লকে বাঙালি সহ গোর্খা, মারোয়াড়ি ও পাহাড়ি জনগোষ্ঠীর বসবাস থাকলেও বীরপাড়া শহরে বাঙালিদের অধিক সংখ্যাগরিষ্ঠতা লক্ষণীয়৷ বীরপাড়া শহরটি একাধিক চা বাগানের মাঝে অবস্থিত হওয়ার জন্য উনবিংশ শতকে এই শহরটির বহুলাংশে শ্রীবৃদ্ধি হয়েছিলো৷ কিন্তু বর্তমানে একাধিক চা বাগান বন্ধ ও শ্রমিক অসন্তোষের কারণে এলাকাটির অর্থনৈতিক পতন হয়েছে৷ বর্তমানে এর অর্থনীতি ভুটানের সঙ্গে বাণিজ্যের ওপর নির্ভরশীল৷ যদিও বর্তমানে স্থানীয় কুটিরশিল্প ও কিছু হিন্দিভাষী যুবকের উদ্যোগে পার্শ্ববর্তী এথেলবাড়িতে কারখানা ও বাণিজ্য নির্ভর শিল্প গড়ে উঠেছে৷ "Fact and Figures"। www.wb.gov.in। সংগ্রহের তারিখ ১৫ জানুয়ারি ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ জানুয়ারি ২০১৯।  http://www.censusindia.gov.in/2011census/C-16.html
রাজাভাতখাওয়া

রাজাভাতখাওয়া পশ্চিমবঙ্গ রাজ্যের আলিপুরদুয়ার জেলাতে অবস্থিত একটি ছোটো জনবসতি৷ এটি সড়কপথে জেলাসদররের সাথে যুক্ত হলেও চারদিক দিয়ে বক্সা জাতীয় উদ্যান দ্বারা পরিবেষ্ঠিত৷ অঞ্চলটি মনেরম প্রাকৃৃতিক পরিবেশের জন্য জনপ্রিয়৷[তথ্যসূত্র প্রয়োজন] রাজ্য সরকারের পক্ষ থেকে বক্সা ব্যাঘ্র সংরক্ষণ পরিদর্শনের জন্য অনুমতিপত্র এখান থেকেই দেওয়া হয়৷[স্পষ্টকরণ প্রয়োজন] আক্ষরিক অর্থে রাজাভাতখাওয়ার অর্থ যেখানে রাজা ভাত খেয়েছিলেন৷ জনশ্রুতি অনুসারে ১৮০০ খ্রিষ্টাব্দ নাগাদ কোচবিহারের রাজা বর্তমান রাজাভাতখাওয়া অঞ্চল থেকে ভুটানের রাজাকে সিংহাসনচ্যুত করার প্রতিজ্ঞা করে তারপর ভাত খাওয়ার সিদ্ধান্ত নেন৷ কিছুদিন পরে ভুটানের রাজা স্বয়ং এই অঞ্চল ত্যাগ করলে মিত্রতার গ্রহণের সাথে ঘনজঙ্গলাবৃৃৃত জনপদটিতে ভোজনের আয়োজন করা হয়৷ এভাবে রাজাভাতখাওয়া মানের উৎপত্তি৷ ৩১৭ নং জাতীয় সড়কটি এই জনপদের ওপর দিয়ে নির্মিত৷ তাছাড়া রাজাভাতখাওয়া রেল স্টেশনটি নিউ জলপাইগুড়ি-আলিপুরদুয়ার-শামুকতলা রোড লাইনের একটি স্টেশন৷ রাজাভাতখাওয়া-জয়ন্তী লাইনটি ২০১২ সালে অনুমোদন প্রাপ্ত ও বর্তমানে নির্মীয়মান৷ https://northbengaltourism.com/rajabhatkhawa-buxa-jayanti-dooars/ "What is new in Railway Budget 2012-13"। The Times of India। ১৪ মার্চ ২০১২। সংগ্রহের তারিখ ২০১২-১১-১০।
ক্যানিং রেলওয়ে স্টেশন

ক্যানিং রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ক্যানিং ও তার পার্শ্ববর্তী এলাকাগুলিতে রেল পরিষেবা প্রদান করে। প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে। "CG/Canning"।  "CG/Canning Railway Time Table"।  "Indian Railways History Time Line"। জানুয়ারি ২০১০ তারিখে মূল থেকে আর্কাইভ করা।  "The Chronology of Railway Development in Eastern India"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  "History of The Electrification of Indian Railways"।
দীপন ঘোষ

দীপন কুমার ঘোষ বা দীপন ঘোষ একজন ভারতীয় বাঙালি পদার্থবিজ্ঞানী, যিনি হাইজেনবার্গ অ্যান্টিফেরোম্যাগনেটের সর্বনিম্ন শক্তিস্তর সঠিকভাবে পরিমাপের জন্য পরিচিত, যা মজুমদার-ঘোষ মডেল হিসাবে সুপরিচিত। এই মডেল উপস্থাপনা তিনি চঞ্চল কুমার মজুমদারের সহকর্মী ছিলেন। দীপন ঘোষ ১৯৬৬ খ্রিষ্টাব্দে ওড়িয়ার রয়েভেনশাও কলেজ থেকে স্বর্ণপদক (গোল্ড মেডেলিস্ট) হিসাবে এমএসসি ডিগ্রি পান। এরপর বোম্বাই (বর্তমানে মুম্বাই)-এর টাটা মৌলিক গবেষণা প্রতিষ্ঠান থেকে ১৯৭১ খ্রিষ্টাব্দে চঞ্চল কুমার মজুমদারের অধীনে চৌম্বকীয় হ্যামিল্টনিয়ানের উপর গবেষণা করে পিএইচডি গ্রহণ করেন। তিনি ১৯৭২ থেকে ১৯৭২ খ্রিষ্টাব্দ পর্যন্ত জন জিম্যানের সঙ্গে ব্রিস্টল বিশ্ববিদ্যালয় থেকে এবং ১৯৭৩-৭৩ খ্রিষ্টাব্দে নর্থওয়েস্টার্ন বিশ্ববিদ্যালয় থেকে কে এস এস সিঙ্গির সঙ্গে পোস্ট-ডক্টরেট করেন। ২০০৫ থেকে ২০০৬ খ্রিষ্টাব্দ পর্যন্ত তিনি ইন্ডিয়ান ইনস্টিটিউট অব টেকনোলজির বোম্বে বিভাগের উপপরিচালক ছিলেন এবং ২০০৫ থেকে ২০০৭ খ্রিষ্টাব্দ পর্যন্ত ইন্ডিয়ান ফিজিক্স এসোসিয়েশনের সভাপতি ছিলেন। ১৯৭৪ খ্রিষ্টাব্দে আইআইটি বোম্বেতে যোগ দেওয়ার আগে তিনি সান্তা ক্রুজ শহরের ক্যালিফোর্নিয়া বিশ্ববিদ্যালয়ে এবং বিশ্বভারতী বিশ্ববিদ্যালয়ে নিযুক্ত হন। বর্তমানে তিনি আইআইটি বোম্বের অবসরপ্রাপ্ত অধ্যাপক। Sushanta Kumar Dattagupta (২০০০)। "Chanchal Kumar Majumdar (1938–2000) – An obituary" (পিডিএফ)। Current Science। 79 (1): 115–116। সংগ্রহের তারিখ ১৬ সেপ্টেম্বর ২০১০।  "faculty:dkg:home · Department of Physics"। web.archive.org। ২০১০-০৭-১৫। Archived from the original on ২০১০-০৭-১৫। সংগ্রহের তারিখ ২০১৯-০৩-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
মজুমদার-ঘোষ মডেল

মজুমদার-ঘোষ মডেলটি একমাত্রিক কোয়ান্টাম হেইসেনবার্গের স্পিন মডেলের একটি সম্প্রসারণ, যেখানে একটি অতিরিক্ত মিথস্ক্রিয়া দ্বারা পরস্পর ঘূর্ণনযুক্ত দুটি ল্যাটিস যুক্ত হয় এবং দ্বিতীয় প্রতিবেশী জোড়টি প্রথমটির সাপেক্ষে অর্ধেক শক্তিশালী হয়। এটি J1 J2 মডেলের একটি বিশেষ ধারণা। ভারতীয় পদার্থবিজ্ঞানী চঞ্চল কুমার মজুমদার ও দীপন ঘোষের নামানুসারে এই মডেলের নামকরণ করা হয়। মজুমদার-ঘোষ মডেলটি খুবই উল্লেখযোগ্য, কারণ এটির ভূমিস্তর (সর্বনিম্ন শক্তি কোয়ান্টাম স্তর) সঠিকভাবে পাওয়া যায় ও সহজ আকারে লিখিত হতে পারে। আরও জটিল ঘূর্ণন মডেল এবং পর্যায়গুলি বোঝার জন্য এটি একটি কার্যকর সূচনা করে। মজুমদার-ঘোষ মডেলটি নিম্নলিখিত হ্যামিল্টনিয়ান (কোয়ান্টাম বলবিজ্ঞান) দ্বারা সংজ্ঞায়িত করা হয়েছে: H ^ = J ∑ j = 1 N S → j ⋅ S → j + 1 + J 2 ∑ j = 1 N S → j ⋅ S → j + 2 {\displaystyle {\hat {H}}=J\sum _{j=1}^{N}{\vec {S}}_{j}\cdot {\vec {S}}_{j+1}+{\frac {J}{2}}\sum _{j=1}^{N}{\vec {S}}_{j}\cdot {\vec {S}}_{j+2}} যেখানে S ভেক্টরটি হল কোয়ান্টাম স্পিন অপারেটর এবং এর কোয়ান্টাম নম্বর S = ১/২ দ্বারা চিহ্নিত। সমবায়দের জন্য অন্যান্য সম্মেলনগুলি সাহিত্যে নেওয়া যেতে পারে, তবে সবচেয়ে গুরুত্বপূর্ণ বিষয় হল প্রথম প্রতিবেশী জোড় ও দ্বিতীয়-প্রতিবেশী জোড়ের অনুপাত ২:১। মজুমদার-ঘোষ মডেল থেকে দুটি ন্যূনতম শক্তি স্তর পাওয়া যায়, যেখানে প্রতিবেশী ঘূর্ণন যুগ্ম একক কনফিগারেশন গঠন করে। প্রতিটি স্থল রাষ্ট্রের জন্য তরঙ্গাকৃতি এই একক জোড়াগুলির একটি পণ্য। এটি ব্যাখ্যা করে কেন একই শক্তির সাথে কমপক্ষে দুটি স্থল রাষ্ট্র থাকতে হবে, কারণ একটিকে অন্যতম স্থান থেকে কেবল একত্রিত করা, বা অনুবাদ করে, এক জ্যাকেট ফাঁক দ্বারা সিস্টেম থেকে নেওয়া যেতে পারে। প্রতিটি ভূমি স্তরের জন্য তরঙ্গাকৃতি এই একক জোড়াগুলি গঠন করে। মজুমদার-ঘোষ মডেলটি একটি ছোট মুষ্টিমেয় বাস্তবিক কোয়ান্টাম স্পিন মডেলগুলির মধ্যে একটি, যা সঠিকভাবে সমাধান করা যেতে পারে। তাছাড়া, এর নিম্নস্তরগুলি ভ্যালেন্স-বন্ড সলিড (ভিবিএস)-এর সাধারণ উদাহরণ। মজুমদার-ঘোষ মডেলটি অন্য একটি বিখ্যাত ঘূর্ণন মডেল, এএকেএলটি(AKLT) মডেলের সঙ্গে সম্পর্কিত। মজুমদার-ঘোষ মডেলটি লেব-শ্লুটজ-ম্যাটিস থিওরেম এরও একটি গুরুত্বপূর্ণ উদাহরণ, যা ব্যক্ত করে যে একটি অসীম, একমাত্রিক, অযুগ্ম পূর্ণসংখ্যা স্পিন পদ্ধতিতে তার সর্বনিম্ন শক্তিস্তর এবং উত্তেজিত শক্তিস্তরের মধ্যে কোনও শক্তিস্তর (বা ফাঁক) থাকতে পারে না অথবা একাধিক শক্তিস্তর রয়েছে। মজুমদার-ঘোষ মডেলের ক্ষেত্রে দুটি স্তরের (সর্বনিম্ন ও উত্তেজিত শক্তিস্তর) মধ্যে শক্তিস্তর রয়েছে, যা দ্বিতীয় বিষয়টির সঙ্গে সংগতিপূর্ণ। হাইজেনবার্গের কোয়ান্টাম মডেল হাইজেনবার্গের ক্লাসিক্যাল মডেল J1 J2 মডেল t-J মডেল "On Next‐Nearest‐Neighbor Interaction in Linear Chain. I | J. Math. Ph…"। archive.is। ২০১৩-০২-২৩। Archived from the original on ২০১৩-০২-২৩। সংগ্রহের তারিখ ২০১৯-০৩-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Auerbach, Assa (১৯৯৮-০৯-১১)। Interacting Electrons and Quantum Magnetism (ইংরেজি ভাষায়)। Springer Science & Business Media। আইএসবিএন 9780387942865।  C K Majumdar, Antiferromagnetic model with known ground state. J. Phys. C: Solid State Phys. 3 911–915 (1970)